wis ditindakake nudhuhake yen komik minangka media pamulangan apresiasi sastra crita wayang kanggo nulis narasi nyata bisa ngundhakake kaprigelane siswa anggone nulisake maneh crita wayang kang bisa disawang saka munggahe biji siswa. Ana ing prasiklus saka pamulangane guru biji rata-rata nulis karangan narasi mung 64,54, ing siklus I mundhak 5,72% dadi 68,23 kang kalebu kategori cukup ananging durung kabeh siswa bisa ngayuh KKM. Adhedhasar kekurangan ing siklus I pramila paneliti ndandani ing siklus II. Kekurangane mau didandani guru lan paneliti babagan: (1) guru aweh pitutur babagan rantamaning ukara lan (2) guru ngrewangi siswa anggone milih tembung. Biji rata-ratane siswa nulisake maneh crita wayang mundhak 9,82% saka siklus I dadi 74,54 ana ing siklus II. Saliyane kuwi patrape siswa nalika piwulangan apresiasi sastra crita wayang migunakake media komik ngalami owah-owahan. Owah-owahan sing ketara ing antarane, siswa kang biyen asring guyon nalika piwulangan saiki wis ora, banjur siswa kang biyene mung meneng ora wani takon merga wedi saiki wis wani takon. Pamrayoga saka panaliten iki yaiku: (1) komik trep yen digunakake minangka media pamulangan nulis karangan narasi crita wayang, (2) guru basa Jawa kudu kreatif lan selektif nalika nggunakake media pamulangan, (3) kanggo para paneliti kaajab nindakake panaliten lanjutan nanging migunakake media sing beda supaya bisa nggundhakake mutu